nahid-hub/BLUGE-bengali-wikipedia-section-title-prediction huggingface dataset:
মনমোহন সিংহের দ্বিতীয় সরকারে প্রণব মুখোপাধ্যায় পুনরায় অর্থমন্ত্রকের দায়িত্ব পান। উল্লেখ্য, ১৯৮০-এর দশকে তিনি এই মন্ত্রকেরই দায়িত্বপ্রাপ্ত ছিলেন। ২০০৯ সালের ৬ জুলাই তিনি সরকারের বার্ষিক বাজেট পেশ করেন। এই বাজেটে তিনি কয়েকটি কর সংস্কারের প্রস্তাব রাখেন। যেমন, 'অস্বস্তিকর' ফ্রিঞ্জ বেনেফিট ট্যাক্স ও কমোডিটিজ ট্র্যানজাকশান ট্যাক্সের অবলোপন ইত্যাদি। এছাড়া তিনি ঘোষণা করেন যে অর্থমন্ত্রক শীঘ্রই গুডস অ্যান্ড সার্ভিসেস ট্যাক্স নামে একটি কর চালু করবে। এই করের কাঠামোটির প্রশংসা করেন বিভিন্ন কর্পোরেট কর্মকর্তা ও অর্থনীতিবিদগণ। এছাড়াও তিনি কয়েকটি সমাজকল্যাণমূলক প্রকল্পে অর্থবরাদ্দ করেন। এগুলির মধ্যে উল্লেখযোগ্য জাতীয় গ্রামীণ কর্মসংস্থান সুনিশ্চিতকরণ আইন, শিশুকন্যাদের শিক্ষা ও স্বাস্থ্য পরিষেবা ইত্যাদি। এছাড়াও অর্থবরাদ্দ করেন জাতীয় সড়ক উন্নয়ন কর্মসূচি, বিদ্যুদয়ন প্রকল্প, এবং জওহরলাল নেহেরু জাতীয় নগরোন্নয়ন মিশনের মতো পরিকাঠামো উন্নয়ন সংক্রান্ত প্রকল্পগুলিতেও। যদিও কেউ কেউ তার অর্থমন্ত্রিত্বে রাজস্ব ঘাটতি বৃদ্ধিতে উদ্বেগ প্রকাশ করেছেন।
সঠিক অনুচ্ছেদ শিরোনাম কোনটি?
titleA. অর্থমন্ত্রী
titleB. সম্মাননা
titleC. আন্তর্জাতিক ভূমিকা
titleD. বহিঃসংযোগ
উত্তর: titleA
১৪২ অনুচ্ছেদের কারণে প্রাদেশিক পরিষদ যে বিষয়গুলির আওতায় আসে না সে বিষয়ে আইন করতে পারে না। তবে, একই নিবন্ধের অধীনে প্রাদেশিক পরিষদ সমকালীন বিধানসভা তালিকায় উল্লিখিত বিষয়ে আইন প্রণয়ন করতে পারে। তবে যেখানে সংসদ সমকালীন আইনসভা তালিকায় একটি আইন তৈরি করে এবং প্রাদেশিক আইনসভাও এতে আইন করে সেখানে প্রাদেশিক আইন যে পরিমাণ ফেডারেল আইনের সাথে সাংঘর্ষিক হয় তা অকার্যকর থাকবে।

সঠিক অনুচ্ছেদ শিরোনাম কোনটি?
titleA. ফেডারাল বিধানসভা তালিকা এবং সমকালীন আইনসভা তালিকা
titleB. একটি প্রদেশের নির্বাহী কর্তৃপক্ষ
titleC. সদস্য সমর্থন প্রোগ্রাম
titleD. সদস্যদের অযোগ্যতা
উত্তর: titleA
বুড়িচং উপজেলার সর্ব-উত্তরে রাজাপুর ইউনিয়নের অবস্থান। এ ইউনিয়নের দক্ষিণ-পূর্বে ও দক্ষিণে বাকশীমূল ইউনিয়ন, দক্ষিণ-পশ্চিমে বুড়িচং সদর ইউনিয়ন, পশ্চিমে ব্রাহ্মণপাড়া উপজেলার সাহেবাবাদ ইউনিয়ন, উত্তর-পশ্চিমে ব্রাহ্মণপাড়া উপজেলার ব্রাহ্মণপাড়া সদর ইউনিয়ন, উত্তরে ব্রাহ্মণপাড়া উপজেলার শশীদল ইউনিয়ন এবং উত্তর-পূর্বে ও পূর্বে ভারতের ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. যোগাযোগ ব্যবস্থা
titleC. দর্শনীয় স্থান
titleD. প্রশাসনিক কাঠামো
উত্তর: titleA
পতঞ্জলির "মহাভাষ্য" এবং পাণিনির "অষ্টাধ্যায়ী" গ্রন্থে পুষ্যমিত্র শুঙ্গকে ভারদ্বাজ গোত্রভুক্ত বলে উল্লেখ করা হয়েছে, আবার হরিবংশ পুরাণে তাকে কাশ্যপগোত্রীয় ব্রাহ্মণ বলে বর্ণনা করা হয়েছে। ঐতিহাসিক জে সি ঘোষ পুষ্যমিত্রকে "দ্বৈয়মুষ্যায়ন" () বা দুই গোত্র বিশিষ্ট ব্রাহ্মণ বলে উল্লেখ করে এই সমস্যার সমাধানের চেষ্টা করেছেন। তার মতে পুষ্যমিত্রের পিতা ও মাতা ভারদ্বাজ ও কাশ্যপ দুই ভিন্ন গোত্রের ছিলেন বলে পুষ্যমিত্রের গোত্র দুইটি। অপস্তম্ভের প্রবর খণ্ডে শৌঙ্গশৈশিরি গোত্রের উল্লেখ রয়েছে। বিশ্বামিত্রকে পূর্বপুরুষ হিসেবে গণনা করে শৈশিরি গোত্র উদ্ভূত হয়েছে।

সঠিক অনুচ্ছেদ শিরোনাম কোনটি?
titleA. উৎপত্তি
titleB. রাজত্ব
titleC. গোত্র
titleD. বৌদ্ধ ধর্মের বিরোধিতা
উত্তর: titleC
যে অধিশোষণ প্রক্রিয়ায় অধিশোষিত পদার্থের কণাগুলি দুর্বল ভ্যান ডার ওয়ালস্ আকর্ষণ বল দ্বারা অধিশোষকের পৃষ্ঠতলে যুক্ত হয়,তাকে ভৌত অধিশোষণ বলে।

★বৈশিষ্ট্য:


যে অধিশোষণ প্রক্রিয়ায় অধিশোষিত পদার্থের কণাগুলি রাসায়নিক বন্ধনের মাধ্যমে অধিশোষকের পৃষ্ঠতলে আবদ্ধ থাকে,তাকে রাসায়নিক অধিশোষণ বলে।

★বৈশিষ্ট্য:

সঠিক অনুচ্ছেদ শিরোনাম কোনটি?
titleA. ফ্রয়েন্ডলিচের অধিশোষণ সমতাপীয়
titleB. অধিশোষণ প্রক্রিয়ায় সিস্টেমের মুক্ত-শক্তি,এনট্রপি এবং এনথ্যালপির পরিবর্তন
titleC. অধিশোষণের প্রকারভেদ
titleD. অধিশোষণের কারণ
উত্তর: titleC
ঘোষালের পিতা বর্মার কারাবিভাগের কর্মী ছিলেন। কার্যসূত্রে তিনি বর্মাতেই শিক্ষা সম্পুর্ন করেন। বদলীর চাকরি হওয়ার কারণে দেশের নানা জায়গার স্কুলে পড়তে হয়েছে। ছাত্রাবস্থায় বাংলার সশস্ত্র বিপ্লবীদের প্রভাবে রাজনীতিতে আকৃষ্ট হন। রেঙ্গুনে কলেজে পড়ার সময় বেংগলী স্টুডেন্ট এসোসিয়েশনের সাথে যোগাযোগ হয় তার। ঘোষাল ছিলেন ছাত্র - যুব দের ভেতর ভীষন জনপ্রিয়। দীর্ঘদেহী, কৃষ্ণবর্ন এবং ক্ষুরধার ব্যক্তিত্বসম্পন্ন।

সঠিক অনুচ্ছেদ শিরোনাম কোনটি?
titleA. ছাত্র জীবন
titleB. বিপ্লবী আন্দোলন
titleC. বর্মা প্রত্যাবর্তন ও সশস্ত্র বিপ্লব
titleD. মৃত্য
উত্তর: titleA
ই ৎসিং যে দশ বছর নালন্দায় অতিবাহিত করার পর প্রচুর গ্রন্থ সঙ্গে নিয়ে স্বদেশে প্রত্যাবর্তন করেছিলেন, সেই বিষয়ে ইতিহাসবিদগণ নিশ্চিত। এ থেকেই প্রমাণিত হয় যে, এই মহাবিহারে একটি সমৃদ্ধ গ্রন্থাগার ছিল। প্রথাগত তিব্বতি সূত্র অনুসারে, নালন্দার গ্রন্থাগারটির নাম ছিল ‘ধর্মগঞ্জ’ (‘ধর্মের হাট’)। তিনটি বহুতলবিশিষ্ট ভবনে এই গ্রন্থাগারটি অবস্থিত ছিল। ভবনগুলির নাম ছিল ‘রত্নসাগর’ (‘রত্নের মহাসাগর’), ‘রত্নোদধি’ (‘রত্নের সমুদ্র’) ও ‘রত্নরঞ্জক’ (‘রত্নখচিত’)। রত্নোদধি ছিল নয়টি তলবিশিষ্ট ভবন। এখানেই পবিত্রতম ধর্মগ্রন্থ "প্রজ্ঞাপারমিতা সূত্র" ও "গুহ্যসমাজ" রক্ষিত ছিল।

নালন্দা মহাবিহারের গ্রন্থাগারে ঠিক কত বই ছিল তা জানা যায় না। তবে অনুমান করা হয়, সেখানে লক্ষাধিক গ্রন্থ ছিল। সেই গ্রন্থাগারে শুধুমাত্র ধর্মগ্রন্থের পুথিই রক্ষিত ছিল না। বরং ব্যাকরণ, ন্যায়শাস্ত্র, সাহিত্য, জ্যোতিষবিদ্যা, জ্যোতির্বিজ্ঞান ও ভেষজবিদ্যা-সংক্রান্ত গ্রন্থাবলিও ছিল। ইতিহাসবিদগণের অনুমান, নালন্দা মহাবিহারের গ্রন্থাগারটির একটি শ্রেণিবিন্যাস ক্রম ছিল এবং এই ক্রমটি সংস্কৃত ভাষাবিদ পাণিনির শ্রেণিবিন্যাস ক্রমের ভিত্তিতে বিন্যস্ত হয়েছিল। বৌদ্ধ ধর্মগ্রন্থগুলি খুব সম্ভবত ত্রিপিটকের প্রধান তিনটি বিভাগের (বিনয় পিটক, সুত্ত পিটক ও অভিধম্ম পিটক) ভিত্তিতে বিন্যস্ত ছিল।

সঠিক অনুচ্ছেদ শিরোনাম কোনটি?
titleA. পর্যটন
titleB. নালন্দা পুরাতত্ত্ব সংগ্রহালয়
titleC. নালন্দার উদ্বর্তিত পুথি
titleD. গ্রন্থাগার
উত্তর: titleD
সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক।

প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত "গিলগামেশের মহাকাব্য" এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত "বুক অব দ্য ডেড", কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি।

সঠিক অনুচ্ছেদ শিরোনাম কোনটি?
titleA. ধ্রুপদী প্রাচীন
titleB. সাহিত্যের সূত্রপাত
titleC. হিব্রু সাহিত্য
titleD. গ্রিক সাহিত্য
উত্তর: titleB
কলেজ দুই ধরনের কোর্স পরিচালনা করে; এয়ার ওয়ার কোর্স (এডাব্লুসি) এবং সিনিয়র কমান্ড অ্যান্ড স্টাফ কোর্স (এসসি ও এসসি)। প্রাক্তন পাকিস্তান বিমান বাহিনীর সিনিয়র অফিসার এবং অন্যান্য মিত্র কর্মকর্তাদের "সিনিয়র কমান্ড এবং স্টাফ নিয়োগের জন্য" প্রস্তুত করা, যদিও পরেরটি কমান্ড এবং কর্মীদের দায়িত্ব তাদের পদ এবং অভিজ্ঞতার সাথে সঙ্গতিপূর্ণ দায়িত্ব গ্রহণের জন্য মিড ক্যারিয়ার পিএএফ অফিসার প্রস্তুত করা। যুদ্ধ কোর্সের সফল সমাপ্তিতে অংশগ্রহণকারীদের নডিইউ, ইসলামাবাদ কর্তৃক ওয়ার স্টাডিজ কলেজ এবং এমএসসি কর্তৃক 'ফক' প্রতীক প্রদান করা হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. মিশন
titleC. সংগঠন
titleD. পাঠ্যধারা
উত্তর: titleD
১৯৪৯ সালে মুনীর চৌধুরী খুলনার ব্রজলাল কলেজে ইংরেজির অধ্যাপক হিসেবে যোগ দেন। সেখানে তিনি কিছুদিন বাংলাও পড়িয়েছিলেন। ঐ বছর মার্চে তিনি ঢাকায় এসে রাজনৈতিক তৎপরতার কারণে গ্রেপ্তার হন, তবে রাজনীতি না করার প্রতিশ্রুতিতে ছাড়া পান। একই বছর তিনি লিলি মীর্জাকে বিয়ে করেন। ১৯৫০ সালে তিনি ঢাকার জগন্নাথ কলেজে যোগ দেন এবং সে বছরই আগস্ট মাসে ইংরেজির অস্থায়ী প্রভাষক হিসেবে ঢাকা বিশ্ববিদ্যালয়ে নিযুক্তি লাভ করেন। কিন্তু রাজনীতি থেকে বেশি দূরে থাকতে পারেন নি। ১৯৫২ সালের ২১শে ফেব্রুয়ারিতে বিশ্ববিদ্যালয়ে প্রবেশ করতে গিয়ে পুলিশের ধাক্কা খেয়ে পড়ে যান। ২৬শে ফেব্রুয়ারি শিক্ষকদের প্রতিবাদ সভা আহ্বান করতে গিয়ে গ্রেফতার হন ও তাকে চাকরিচ্যুত করা হয়। এসময় প্রায় দুই বছর তিনি দিনাজপুর ও ঢাকা জেলে বন্দী জীবনযাপন করেন। বন্দী অবস্থায় ১৯৫৩ সালের ২১শে ফেব্রুয়ারি কারাবন্দীদের অভিনয়ের জন্য লেখেন "কবর" নামের একাঙ্কিকা। ১৯৫৩ সালে বামপন্থী রণেশ দাশগুপ্ত জেলখানাতে ২১ ফেব্রুয়ারি উৎযাপনের লক্ষে মুনীর চৌধুরীকে একটি নাটক লেখার অনুরোধ জানান। এই অনুরোধের ভিত্তিতে তিনি ঐ নাটকটি রচনা করেন। এ নাটকটি তার শ্রেষ্ঠ নাটক হিসেবে খ্যাত এবং এর প্রথম মঞ্চায়ন হয় জেলখানার ভেতরে, যাতে কারাবন্দীরাই বিভিন্ন চরিত্রে অভিনয় করেছিলেন।

সঙ্গী কারাবন্দী অধ্যাপক অজিত গুহের কাছ থেকে তিনি প্রাচীন ও মধ্য যুগের বাংলা সাহিত্যের পাঠ গ্রহণ করেন, কারাগারে থেকেই ১৯৫৩ সালে বাংলায় প্রাথমিক এম এ পরীক্ষা দেন ও প্রথম শ্রেণীতে প্রথম স্থান অধিকার করেন।

১৯৫৪ সালে পূর্ব পাকিস্তানে যুক্তফ্রন্ট সরকার ক্ষমতায় আসলে তিনি কারাগার থেকে মুক্তি পান। ১৯৫৪ সালে নিরাপত্তা বন্দী থাকা অবস্থায় এম এ শেষ পর্ব পরীক্ষা দিয়ে তিনি কৃতিত্বের সাথে বাংলায় মাস্টার্স ডিগ্রি পাস করেন।

১৯৫৪ সালের ১৫ই নভেম্বর ঢাকা বিশ্ববিদ্যালয়ে ইংরেজির অস্থায়ী প্রভাষক হিসেবে যোগ দেন। ১৯৫৫ সালের জানুয়ারিতে মুহম্মদ আবদুল হাইয়ের প্রচেষ্টায় বাংলা বিভাগে খণ্ডকালীন শিক্ষক হিসেবে যোগ দেন এবং আগস্ট মাসে বাংলা বিভাগে সার্বক্ষণিক চাকুরি লাভ করেন। ১৯৫৬ সালের এপ্রিল মাসে তিনি বাংলার প্রভাষক হিসেবে চাকুরি স্থায়ী করেন। ১৯৫৬ সালের শেষ দিকে রকাফেলার বৃত্তি নিয়ে মার্কিন যুক্তরাষ্ট্রে যান এবং ১৯৫৮ সালে হার্ভার্ড বিশ্ববিদ্যালয় থেকে ভাষাতত্ত্বে আরও একটি মাস্টার্স ডিগ্রি অর্জন করেন। সে বছর সেপ্টেম্বরে দেশে ফিরে আসেন। ১৯৬২ সালে অস্থায়ী রিডার পদে নিযুক্ত হন।

১৯৬৯ সালে মুহম্মদ আবদুল হাই অকালে মৃত্যুবরণ করলে তার স্থানে মুনীর চৌধুরী ঢাকা বিশ্ববিদ্যালয়ের বাংলা বিভাগের প্রধান হন। ১৯৭০ সালের ফেব্রুয়ারিতে মার্কিন যুক্তরাষ্ট্রে অনুষ্ঠিত একটি ভাষাতাত্ত্বিক সম্মেলনে যোগ দিতে যান।

সঠিক অনুচ্ছেদ শিরোনাম কোনটি?
titleA. শিক্ষকতা পর্ব
titleB. বাংলা ভাষা ও সাহিত্যে অবদান
titleC. পাকিস্তানের কমিউনিস্ট পার্টির কাজ
titleD. ছাত্রজীবন
উত্তর: titleA
১৯০১ সালের আদমশুমারি অনুযায়ী ডেরা ইসমাইল খানের জনসংখ্যা মোট উপাত্ত ছিল ৩১,৭৩৭ জন, যার মধ্যে ১৮,৬৬২ জন মুসলমান, ১১,৪৮৬ জন হিন্দু এবং ১,৪২০ জন শিখ ছিল। তন্মধ্যে মোট ৩,৪৫০ জন সেনানিবাসে বসবাস করতেন। অনেক শহরের হিন্দু বাসিন্দারা ভারতে বসতি স্থাপন করে বসবাস শুরু করেন, প্রাথমিকভাবে মডেল টাউন, দিল্লিতে বিজয় নগর, এবং দিল্লির দারওয়াল নগর উপনিবেশ এলাকায়।

সঠিক অনুচ্ছেদ শিরোনাম কোনটি?
titleA. উৎপত্তি
titleB. ইতিহাস
titleC. জনসংখ্যার উপাত্ত
titleD. জলবায়ু
উত্তর: titleC
আবুল বারকাত ১৯৭০ সালে কুষ্টিয়া জিলা স্কুল থেকে এসএসসি, ১৯৭৩ সনে কুষ্টিয়া সরকারী কলেজ থেকে এইচ এস সি পরীক্ষায় উচ্চমান প্রথম শ্রেণীসহ উত্তীর্ণ হন। ঐ বছরই উচ্চ শিক্ষার জন্য তিনি বাংলাদেশ সরকারের মেধা বৃত্তি নিয়ে তৎকালীন সোভিয়েত ইউনিয়নে যান। ১৯৭৮ সালে তিনি মস্কোর মস্কো ইন্সটিটিউট অব ন্যাশনাল ইকোনমি (প্লেখানত ইনস্টিটিউট খ্যাত) থেকে অর্থনীতি বিষয়ে এমএসসি-তে সকল বিষয়ে সর্ব্বোচ্চ গ্রেডসহ অনার্সসহ প্রথম শ্রেণী অর্জন করেন। একই প্রতিষ্ঠান থেকে ১৯৮২ সালে উন্নয়নের রাজনৈতিক-অর্থনীতি বিষয়ে পিএইচডি ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. কর্মজীবন
titleC. গবেষণা
titleD. জন্ম ও পারিবারিক জীবন
উত্তর: titleA
অদিতি পন্ত ভারতের নাগপুরে মারাঠি ভাষী দেশস্থ ব্রাহ্মণ পরিবারে জন্মগ্রহণ করেছিলেন। তিনি অল্প বয়সেই বিজ্ঞানের প্রতি আগ্রহী হতে শুরু করেছিলেন। তাঁর বাবা-মায়ের সাথে কথোপকথন এবং বাইরের ক্রিয়াকলাপ দ্বারা প্রাকৃতিক জগতের সংস্পর্শে এই কৌতূহল বৃদ্ধি পেয়েছিল। কিন্তু রক্ষণশীল পরিবেশ, আশেপাশের মহিলাদের মধ্যে উচ্চশিক্ষা গ্রহণের সুযোগের অভাব এবং পরিবারের দরিদ্র অবস্থার কারণে অদিতি বিশ্বাস করতে শুরু করেছিলেন যে উচ্চতর শিক্ষা অসম্ভব ।

অদিতি পুনে বিশ্ববিদ্যালয় থেকে উদ্ভিদবিদ্যায় সাম্মানিক সহ বিজ্ঞান স্নাতক হন। তিনি যখন পারিবারিক বন্ধুর কাছ থেকে অ্যালিস্টার হার্ডির "'দ্য ওপেন সি"' বইটি পেয়েছিলেন তখন তিনি পেশাগত জীবনে সমুদ্রবিজ্ঞান গ্রহণে অনুপ্রাণিত হয়েছিলেন। এরপর তিনি মার্কিন যুক্তরাষ্ট্রের হাওয়াই বিশ্ববিদ্যালয়ের সমুদ্রবিজ্ঞান বিভাগে বিজ্ঞানে স্নাতকোত্তর পড়াশোনার জন্যে আবেদন করেন এবং মার্কিন সরকারের আর্থিক বৃত্তি লাভ করেন। তাঁর গবেষণার আগ্রহের বিষয় ছিল- প্লাঙ্কটন সম্প্রদায়ের সালোকসংশ্লেষ। তিনি প্রাকৃতিক প্লাঙ্কটন সম্প্রদায়গুলির সালোক সংশ্লেষণের ক্ষেত্রে গ্রীষ্মমন্ডলীয় আলোর তীব্রতার প্রভাব এবং ফাইটোপ্ল্যাঙ্কটন থেকে ব্যাকটিরিয়ায় হ্রাস হওয়া কার্বন প্রবাহের পরিমাণ সম্পর্কে তাঁর গবেষণাপত্র লিখেছিলেন। উন্মুক্ত সমুদ্রের মধ্যে এই টার্গেট জীবকে অধ্যয়ন করা খুব সমস্যাযুক্ত এবং কঠোর প্রমাণিত হওয়াতে তার পরামর্শদাতা ড। এম এস ডোটির সহায়তায় অদিতি 'একক ব্যাকটেরিয়াম মডেল'টিতে মনোনিবেশ করার সিদ্ধান্ত নিয়েছিলেন।

অদিতি এরপর লন্ডন বিশ্ববিদ্যালয়ের ওয়েস্টফিল্ড কলেজে সামুদ্রিক শৈবালের শরীরতত্বে পিএইচডি করার জন্য গবেষণা পত্র লেখেন। তিনি এসইআরসি পুরস্কার এবং তাঁর গবেষণার জন্য বৃত্তি অর্জন করেছিলেন।

সঠিক অনুচ্ছেদ শিরোনাম কোনটি?
titleA. আন্টার্কটিকা অভিযান
titleB. পেটেন্ট এবং পুরস্কার
titleC. প্রাথমিক জীবন এবং শিক্ষা
titleD. কর্মজীবন
উত্তর: titleC
১-৩ আগস্ট, ২০১৮ হতে আশুলিয়ার মমতাপল্লী ও ৮ সেপ্টেম্বর,২০১৮ হতে মোহাম্মদপুরে চলচ্চিত্রটির প্রথম ভাগের চিত্র গ্রহণ করা হয়। প্রথম ভাগে আসিফ আকবর ও তানজিকা আমীনের অভিনীত চিত্র ধারণের কাজ করা হয়। এসময় ৬টি গানের চিত্রায়ণ করা হয়। বসিলায় চিত্রগ্রহণ করতে যাওয়ার সময় তানজিকা, আসিফ, সাদাত ও বিদ্রোহী দীপন সড়ক দুর্ঘটনার কবলে পড়েছিলেন। তমা মির্জা ও আমান রেজা অভিনীত দৃশ্য ধারণের মাধ্যমে ৩১ অক্টোবর, ২০১৮-তে চিত্রগ্রহণ সম্পন্ন হয়। তমা ও আমান তিনটি গানের চিত্রায়নে অংশগ্রহণ করেন। কাজী আসিফ ও তুলনা আল হারুনের অভিনীত দৃশ্য সমূহ গাজীপুরের শ্রীফলতলী জমিদার বাড়ীতে ধারণ করা হয়। নভেম্বর, ২০১৯-এর প্রথম সপ্তাহে চলচ্চিত্রটি বাংলাদেশ চলচ্চিত্র সেন্সর বোর্ডে ছাড়পত্রের জন্য আবেদন করে এবং ৭ নভেম্বর, ২০১৯-এ চলচ্চিত্রটি বিনা কর্তনে ছাড়পত্র পায়।

সঠিক অনুচ্ছেদ শিরোনাম কোনটি?
titleA. চিত্র গ্রহণ
titleB. সঙ্গীত
titleC. কলা কুশলী
titleD. অবমুক্তি
উত্তর: titleA
তৎকালীন পাকিস্তান সরকারের শিক্ষা উন্নয়ন পরিকল্পনা অনুযায়ী পাকিস্তান কেন্দ্রীয় সরকারের প্রধানমন্ত্রী হোসেন শহীদ সোহরাওয়ার্দী এই বিদ্যালয়ের ভিত্তিপ্রস্তর স্থাপন করেন। বিদ্যালয়টি বাংলাদেশের স্বাধীনতার পূর্বে সেন্ট্রাল গভর্নমেন্ট বয়েজ হাইস্কুল, মতিঝিল, যা পরবর্তিতে সেন্ট্রাল গভর্নমেন্ট স্কুল হিসেবে সমধিক পরিচিতি পায়। স্বাধীন বাংলাদেশে বিদ্যালয়টি বর্তমান নামে শিক্ষা মন্ত্রণালয়ের অন্তর্ভুক্ত হয়। ১৯৯৫ খ্রিষ্টাব্দে এই বিদ্যালয় শ্রেষ্ঠ শিক্ষা প্রতিষ্ঠান হিসেবে পুরস্কৃত হয় এবং ঐ বছরই শ্রেষ্ঠ শিক্ষক হবার গৌরব অর্জন করেন তৎকালীন প্রধান শিক্ষক রশিদ উদ্দিন জাহিদ।

শুরু থেকেই বিদ্যালয়টিতে দিবা শাখা ও প্রভাতি শাখা প্রচলিত ছিল। তখন পূর্ব পাকিস্তানের অধীন ছিল বলে প্রভাতি শাখা ছিল উর্দু মিডিয়াম, আর দিবা শাখা ছিল বাংলা মিডিয়ামে পড়ালেখার জন্য, এবং শাখাদ্বয়ের নামও ছিল যথাক্রমে 'উর্দু মিডিয়াম' এবং 'বেঙ্গলি মিডিয়াম'। পরে ১৯৭১ খ্রিষ্টাব্দে বাংলাদেশ স্বাধীন হবার পর দুই শাখাতেই বাংলা মিডিয়ামে পড়ালেখা শুরু হয় এবং শাখাদ্বয়ের নাম যথাক্রমে 'প্রভাতি শাখা' ও 'দিবা শাখা' হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. সহশিক্ষা কার্যক্রম
titleC. অনুষ্ঠানাদি
titleD. জনস্বার্থমূলক কার্যক্রম
উত্তর: titleA
পশ্চিমবঙ্গের অধিকাংশ মানুষ কৃষিজীবী। রাজ্যের প্রধান খাদ্যফসল হল ধান। অন্যান্য খাদ্যফসলের মধ্যে উল্লেখযোগ্য ডাল, তৈলবীজ, গম, তামাক, আখ ও আলু। এই অঞ্চলের প্রধান পণ্যফসল হল পাট। চা উৎপাদনও বাণিজ্যিকভাবে করা হয়ে থাকে; উত্তরবঙ্গ দার্জিলিং ও অন্যান্য উচ্চ মানের চায়ের জন্য বিখ্যাত। যদিও রাজ্যের মোট আভ্যন্তরিণ উৎপাদনে প্রধান অবদানকারী হল চাকুরিক্ষেত্র; এই ক্ষেত্র থেকে রাজ্যের মোট আভ্যন্তরিণ উৎপাদনের ৫১ শতাংশ আসে; অন্যদিকে কৃষিক্ষেত্র থেকে আসে ২৭ শতাংশ ও শিল্পক্ষেত্র থেকে আসে ২২ শতাংশ। রাজ্যের শিল্পকেন্দ্রগুলি কলকাতা ও পশ্চিমের খনিজসমৃদ্ধ উচ্চভূমি অঞ্চলে কেন্দ্রীভূত। দুর্গাপুর-আসানসোল কয়লাখনি অঞ্চলে রাজ্যের প্রধান প্রধান ইস্পাতকেন্দ্রগুলি অবস্থিত। ইঞ্জিনিয়ারিং দ্রব্যাদি, ইলেকট্রনিকস, বৈদ্যুতিক যন্ত্রপাতি, কেবল, ইস্পাত, চামড়া, বস্ত্র, অলংকার, যুদ্ধজাহাজ, অটোমোবাইল, রেলওয়ে কোচ ও ওয়াগন প্রভৃতি নির্মাণশিল্প রাজ্যের অর্থনীতিতে গুরুত্বপূর্ণ ভূমিকা পালন করে থাকে।

স্বাধীনতার বেশ কয়েক বছর পরও খাদ্যের চাহিদা মেটানোর ক্ষেত্রে পশ্চিমবঙ্গ (ভারতীয় বঙ্গ) কেন্দ্রীয় সরকারের মুখাপেক্ষী ছিল। ভারতের সবুজ বিপ্লব পশ্চিমবঙ্গে কোনো প্রভাব বিস্তার করতে না পারায় এই রাজ্যের খাদ্য উৎপাদন অপর্যাপ্তই রয়ে যায়। তবে ১৯৮০-এর দশক থেকে রাজ্যে খাদ্য উৎপাদন বৃদ্ধি পায় এবং বর্তমানে পশ্চিমবঙ্গে উদ্বৃত্ত খাদ্য উৎপাদিত হয়ে থাকে। ১৯৮০-৮১ সালে ভারতের সামগ্রিক শিল্প উৎপাদনে পশ্চিমবঙ্গের অংশ ছিল ৯.৮ শতাংশ; ১৯৯৭-৯৮ সালে এই অংশ কমে দাঁড়ায় ৫ শতাংশ। তবে চাকুরিক্ষেত্র জাতীয় হারের তুলনায় অধিক হারে প্রসারিত হয়েছে এই রাজ্যে।

২০০৩-২০০৪ সালের হিসেব অনুযায়ী, পশ্চিমবঙ্গ (ভারতীয় বঙ্গ) ভারতের তৃতীয় বৃহত্তম অর্থব্যবস্থা। রাজ্যের নিট আভ্যন্তরীন উৎপাদন ২১.৫ মার্কিন ডলার। ২০০১-২০০২ সালে রাজ্যের গড় রাজ্য আভ্যন্তরীন উৎপাদন ছিল ৭.৮ শতাংশেরও বেশি — যা জাতীয় জিডিপি বৃদ্ধির হারকেও ছাপিয়ে যায়। রাজ্য প্রত্যক্ষ বিদেশি বিনিয়োগে গুরুত্ব দিয়ে থাকে। এই বিনিয়োগ মূলত আসে সফটওয়্যার ও ইলেকট্রনিকস ক্ষেত্রে। কলকাতা বর্তমানে তথ্যপ্রযুক্তি শিল্পের একটি অন্যতম প্রধান কেন্দ্র। কলকাতা তথা রাজ্যের সামগ্রিক আর্থিক উন্নতির দৌলতে বর্তমানে পশ্চিমবঙ্গ (ভারতীয় বঙ্গ) দেশের তৃতীয় দ্রুততম বর্ধনশীল অর্থব্যবস্থা। যদিও, এই কৃষিভিত্তিক রাজ্যে দ্রুত শিল্পায়নের জন্য জমি অধিগ্রহণের প্রশ্নে নানারকম বিতর্ক দানা বেঁধেছে। ন্যাসকম-গার্টনার পশ্চিমবঙ্গের বিদ্যুৎ পরিকাঠামোকে দেশের মধ্যে শ্রেষ্ঠ আখ্যা দিয়েছে। পশ্চিমবঙ্গের রাজ্য আভ্যন্তরিন উৎপাদন বেড়ে ২০০৪ সালে ১২.৭ শতাংশ এবং ২০০৫ সালে ১১.০ শতাংশ হয়। চীনের দৃষ্টান্ত থেকে অনুপ্রাণিত হয়ে পশ্চিমবঙ্গের মুখ্যমন্ত্রী বুদ্ধদেব ভট্টাচার্য কমিউনিস্ট পদ্ধতির পরিবর্তে ধনতান্ত্রিক পন্থায় রাজ্যের উচ্চাকাঙ্ক্ষী অর্থনৈতিক সংস্কারের পথ গ্রহণ করেছিলেন।

সঠিক অনুচ্ছেদ শিরোনাম কোনটি?
titleA. ডুয়ার্স অঞ্চল
titleB. পূর্তবিভাগ
titleC. শিক্ষা
titleD. অর্থনীতি
উত্তর: titleD
ডিএনএ অনুক্রমের পরিকীর্ণ পুনরাবৃত্তি বিচ্ছিন্নতামূলক প্রক্রিয়া হিসেবে কাজ করে। পরিব্যক্তির ফলে দু’টো ডিএনএ তন্তুর সাদৃশ্য বিনষ্ট হলে এই অস্বাভাবিকতা নিরসনের জন্য জিন কনভারসন নামক একটি প্রক্রিয়া অনুষ্ঠিত হয়। ডিএনএ অনুক্রমের পরিকীর্ণ পুনরাবৃত্তি বিবর্তনশীল জিনগুলোকে জিন কনভারসন প্রক্রিয়ার দ্বারা প্রতিস্থাপিত হওয়া থেকে রক্ষা করে। দু’টো ডিএনএ তন্তুর মাঝে বৈসাদৃশ্য জিন কনভারসন এর জন্য বাধা সৃষ্টি করে। এই বাধাই উদীয়মান নতুন জিনগুলোকে প্রতিস্থাপিত হওয়া হতে রক্ষা করে। এর ফলে জিন পরিবার ও এলিলগুলোতে নতুন জিন বিবর্তিত হতে পারে। পরিকীর্ণ পুনরাবৃত্তি একারণে খুবই গুরুত্বপূর্ন যে জিনের বাহকরা ভৌগলিকভাবে বিচ্ছিন্ন না হলেও এই প্রক্রিয়ার মাধ্যমে একটি জিনপুঞ্জ একাধিক জিনপুঞ্জে আলাদা হয়ে যেতে পারে, যার ফলে নতুন প্রজাতি বিবর্তিত হবে।

সঠিক অনুচ্ছেদ শিরোনাম কোনটি?
titleA. পরিকীর্ণ পুনরাবৃত্তি
titleB. প্রাকৃতিক প্রজাত্যায়ন
titleC. কারণ হিসেবে জিনের স্থানবিন্যাস
titleD. সিমপ্যাট্রিক প্রজাত্যায়ন
উত্তর: titleA
ক্রিস্টোফার মার্টিন-জেনকিন্স তার সম্পর্কে মন্তব্য করেছিলেন যে, নিউজিল্যান্ডের ইতিহাসের অন্যতম ছোটখাঁটো গড়নের অধিকারী তিনি। ডানহাতে ব্যাট নিয়ে অদম্য শক্তির পরিচায়ক তিনি। এছাড়াও, কভার অঞ্চলে দক্ষ ফিল্ডারের ভূমিকায় অবতীর্ণ হতেন।

২০১৬ রাণীর জন্মদিনের সম্মাননায় ক্রিকেটে অসামান্য অবদানের প্রেক্ষিতে তাকে নিউজিল্যান্ড অর্ডার অব মেরিট পদবীতে ভূষিত করা হয়েছিল। 

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. অবসর
titleC. মূল্যায়ন
titleD. খেলার ধরন
উত্তর: titleC
মূলত সিলেটের হাওর অঞ্চলের বেতভূমি ও হিজল-করচ বনে এ ধরনের বৈশিষ্ট্যমূলক বন দেখতে পাওয়া যায়। বর্ষাকালে এসব বন বানের জলে কানায় কানায় ভরে উঠে। এছাড়াও পাহাড়ী বনের নিচু জায়গাগুলোতেও এসব বনের দেখা মেলে।

নানা ধরনের জলসহিষ্ণু গাছ, যেমন, হিজল, করচ, পানিজাম, কদম, কাঞ্জল, ভুবি, অশোক, বরুণ, শতমূলি, ডুমুর, ঢোলকলমি, বুনো গোলাপ, নল, খাগড়া, ইকরা,কাশ, মূর্তা, এবং কচুরিপানা, এখানে সহজলভ্য। নানান পরাশ্রয়ী, ফার্ণ এবং মসও রয়েছে ছড়িয়ে ছিটিয়ে।

সঠিক অনুচ্ছেদ শিরোনাম কোনটি?
titleA. মিঠাপানির জলাভূমি বন
titleB. ক্রান্তীয় আর্দ্র চিরহরিৎ বন
titleC. ক্রান্তীয় প্রায়-চিরহরিৎ বন
titleD. ক্রান্তীয় আর্দ্র পর্ণমোচী বন
উত্তর: titleA
দক্ষ ও যোগ্য মানবসম্পদ সৃষ্টির লক্ষ্যে ২০০৪ সালে প্রতিষ্ঠিত হয় অতীশ দীপঙ্কর বিজ্ঞান ও প্রযুক্তি বিশ্ববিদ্যালয়। প্রতিষ্ঠার পর থেকেই আধুনিক শিক্ষা বিস্তারে বেসরকারি বিশ্ববিদ্যালয়গুলোর মধ্যে এটি স্বতন্ত্র ও অনন্য ভূমিকা রাখছে। শিক্ষার্থীদের সৃজনশীল সহপাঠে অভ্যস্তকরণ এবং মেধাবী দরিদ্র ও মুক্তিযুদ্ধা সন্তানদের শিক্ষা প্রদানে পালন করছে বিশেষ দায়িত্ব। শুধু সনদ নয়, শিক্ষার্থীরা যাতে পূর্ণাঙ্গ নাগরিক হিসেবে নিজেদের গড়ে তুলতে পারে এ বিষয়ে তাদের বিশেষ পরামর্শ দেওয়া হয়। রয়েছে পরিচ্ছন্ন শ্রেণীকক্ষ, মনোরম ক্যাম্পাস, কম্পিউটার ল্যাব, সমৃদ্ধ লাইব্রেরি, কালচারাল ক্লাব।
সঠিক অনুচ্ছেদ শিরোনাম কোনটি?
titleA. অবস্থান
titleB. অনুষদ সমূহ
titleC. ইতিহাস
titleD. লক্ষ ও উদ্দেশ্য
উত্তর: titleC
মেয়ে ও পুরুষ পাখি দেখতে একই রকম। এক নজরে ঘোলাটে বাদামি পাখি। ঠিক ডানার উপরিভাগ ঘন বাদামি। গলা-বুক-পেট ও ডানার তলা চকচকে বাদামি। চ্যাপ্টা ধরনের ছোট মাথা। ঠোঁট ও পা কালো। পায়ের নখ কাঁটার মতো ধারালো। শরীরের মাপ ১৩ সেন্টিমিটার। নলাকার লম্বাটে শরীর এদের। দুই পাখা মেললে ধনুকের মতো মনে হয়। উড়ার সময় সুন্দর ভাবে লেজ দোলায়। এরা দ্রুত উড়তে পারে ও হঠাৎ দিক বদল করতে পারে।

সঠিক অনুচ্ছেদ শিরোনাম কোনটি?
titleA. স্বভাব
titleB. বাসা
titleC. আকার
titleD. প্রজনন
উত্তর: titleC
মাদা’য়েন সালেহ প্রত্নতাত্ত্বিক স্থান আল-উলা শহর থেকে ২০ কি.মি উত্তরে, মদিনা থেকে ৪০০ কিমি. উত্তর-পশ্চিমে এবং জর্ডানের পেত্রা নগরী থেকে ৫০০ কিমি. দক্ষিণ-পূর্ব দিকে অবস্থিত। এই স্থান হিজায পর্বতের পাদদেশের সমতল মালভূমিতে অবস্থিত। এই স্থানের পশ্চিম ও উত্তর-পশ্চিম দিকে একটি ২০ মিঃ গভীরতাবিশিষ্ট খাল আছে। এই স্থানটি মরুভূমির সৌন্দর্য এবং বিভিন্ন আকার ও উচ্চতায় খোদাইকৃত পাথরের জন্য বিখ্যাত।

সঠিক অনুচ্ছেদ শিরোনাম কোনটি?
titleA. অবস্থান
titleB. বর্তমান উন্নয়ন কাজ
titleC. উত্তর-নবেটিয়ান ও রোমান
titleD. লিহাইয়ান্স
উত্তর: titleA
হেলমিনথোসপরিয়াম টারসিকাম ও হেলমিনথোসপরিয়াম মেইডিস নামক ছত্রাকদ্বয় এ রোগ সৃষ্টি করে। প্রথম ছত্রাকটি দ্বারা দেশে ভুট্টার পাতাঝলসানো রোগ বেশি হতে দেখা যায়। হেলমিনথোসপরিয়াম টারসকাম দ্বারা আক্রান্ত গাছের নিচের দিকের পাতায় লম্বাটে ধূসর বর্ণের দাগ দেখা যায়। পরবর্তীতে গাছের উপরের অংশে তা বিস্তার লাভ করে। রোগের প্রকোপ বেশি হলে পাতা আগাম শুকিয়ে যায় এবং গাছ মরে যায়।এ রোগের জীবাণু গাছের আক্রান্ত অংশে অনেক দিন বেঁচে থাকে জীবাণুর বীজকণা বা কনিডিয়া বাতাসের সাহায্যে অনেক দূর পর্যন্ত সুস্থ্য গাছে ছড়াতে পারে। বাতাসের আদ্রতা বেশিহলে এবং ১৮-২৭ ডিগ্রী সে. তাপমাত্রায় এ রোগের আক্রমণ বেড়ে যায়।


সঠিক অনুচ্ছেদ শিরোনাম কোনটি?
titleA. ভুট্টারবীজ পচা এবং চারা গাছের রোগ দমন
titleB. পুষ্টি মূল্য
titleC. ব্যবহার
titleD. ভুট্টারপাতা ঝলসানো রোগ দমন
উত্তর: titleD
বরিশাল সিটি করপোরেশন অধিভুক্ত নগর এলাকার আয়তন ৫৮ বর্গ কিমি এবং এর অবস্থান ২২°৩৮' থেকে ২২°৪৫' উত্তর অক্ষাংশে এবং ৯০°১৮' থেকে ৯০°২৩' পূর্ব দ্রাঘিমাংশে। এর উত্তরে কাউনিয়া ও এয়ারপোর্ট থানা, দক্ষিণে বন্দর থানা এবং নলছিটি ও বাকেরগঞ্জ উপজেলা, পূর্বে কাউনিয়া ও বন্দর থানা, পশ্চিমে এয়ারপোর্ট ও কোতোয়ালী থানা এবং নলছিটি উপজেলা।

সঠিক অনুচ্ছেদ শিরোনাম কোনটি?
titleA. শিক্ষাব্যবস্থা
titleB. ভৌগোলিক সীমানা
titleC. প্রশাসনিক অবকাঠামো
titleD. বরিশাল সিটি কর্পোরেশন ওয়েবসাইট
উত্তর: titleB
ঐতিহ্যগতভাবেই মোঙ্গলরা সুলক্ষণ-কুলক্ষণে বিশ্বাসী এবং তারা দুর্ভাগ্যকে খুব ভয় পায়। তাদের বিশ্বাসে, খারাপ কিছু নিয়ে কথা বললে দুর্ভাগ্য হয়, হয় বহুকথিত কাউকে নিয়ে কথা বললেও। এছাড়া দুষ্ট ওঝারাও দুর্ভাগ্য পাঠাতে পারে, যদি কেউ ট্যাবু ভেঙে ফেলে, যেমন তাঁবুর দোরগোড়ায় (ঘরের চৌকাঠে) বসা, পাহাড় বা নদী অপবিত্র করা ইত্যাদি।

পরিবারের শিশুরা সবচেয়ে বেশি ঝুঁকিতে থাকে। তাই মাঝে মাঝে তাদেরকে বেনামী কিছু নাম দেয়া হয় - "নেরগুই" (নামহীন) বা "এনেবিশ" (এ নয়), অথবা ছেলেদেরকে মেয়েদের পোশাক পরিয়ে রাখা হয়। "স্তেপের মানুষজন জীবনে একটা নামই বহন করে, তাই নামটা হতে হয় অনেকদিক দিয়ে অর্থপূর্ণ বা প্রতীকি; সেই নাম মানুষটার চরিত্র, নিয়তি আর তার ভাগ্যকেও প্রকাশ করে।" রাতে বেরোবার সময় ছোটো ছেলেমেয়েদের কপালে কখনোবা কালো রঙ মেখে দেয়া হয়, চারকয়লা বা কালিঝুলি দিয়ে; যেন অশুভ আত্মারা ভাবে যে এটা একটা কালো-কপালী খরগোশ এবং তারা আর শিশুটার ওপর নজর না দেয়।

যাত্রাপথে কোনো উভুর (শিলাস্তম্ভ) পাশ দিয়ে যাবার সময় তারা সেটা ঘিরে কয়েক পাক দেয় এবং মিষ্টি বা এজাতীয় কিছু উৎসর্গ করে যেন যাত্রা শুভ হয়। উঁচু পর্বতের ওপরের উভুগুলোতে সাধারণত ভালো আবহাওয়ার চেয়ে বা দুর্ভাগ্য দূর করার প্রাথনা করে উৎসর্গ করা হয়।

কোনো মোঙ্গল শিশুর জীবনে প্রথম উৎসব করা হয় তার প্রথম চুল কাটার দিনে, সাধারণত ৩ থেকে ৫ বছর বয়সে। অতীতে জন্মদিন পালনের চল ছিল না, তবে এখন বার্থডে পার্টি বেশ জনপ্রিয় হয়ে উঠেছে। বিয়ের সময় নবদম্পতিকে একটি নতুন গের (তাঁবু) উপহার দেওয়া হয়। মৃত আত্মীয়স্বজনের লাশ আগে উন্মুক্ত ফেলে রাখা হতো, পশুপাখি খেয়ে ফেলতো; এখন সাধারণত কবর দেয়া হয়।

সঠিক অনুচ্ছেদ শিরোনাম কোনটি?
titleA. উৎসব
titleB. গের
titleC. ঐতিহ্যবাহী মূল্যবোধ
titleD. প্রথা ও সংস্কার
উত্তর: titleD
হিন্দুধর্মে দৈব ব্যক্তিত্বদের "দেব" (স্ত্রীলিঙ্গে "দেবী") নামে অভিহিত করা হয়। বাংলায় "দেবতা" শব্দটি "দেব" শব্দের সমার্থক শব্দরূপে বহুল প্রচলিত। শব্দটির আক্ষরিক "দৈব সত্ত্বা"। আবার ইংরেজি ভাষায় শব্দটি "গড" শব্দের সমার্থক। হিন্দু সংস্কৃতির অবিচ্ছেদ্য অঙ্গ হলেন হিন্দু দেবগণ। চিত্রকলা ও স্থাপত্যে মূর্তির আকারে এবং বিভিন্ন শাস্ত্রগ্রন্থে, বিশেষত ভারতীয় মহাকাব্য ও পুরাণে নানান উপাখ্যানে তাদের বর্ণনা দেওয়া হয়েছে। কোনো কোনো ক্ষেত্রে ঈশ্বরের থেকে এঁরা পৃথক। অনেক হিন্দুই তাদের "ইষ্টদেবতা"র রূপে ঈশ্বরকে পূজা করে থাকেন। ইষ্টদেবতার নির্বাচন ব্যক্তিগত, আঞ্চলিক বা পারিবারিক ঐতিহ্য অনুসারে হয়ে থাকে।

হিন্দু মহাকাব্যে ও পুরাণের একাধিক কাহিনিতে বর্ণিত হয়েছে, কেমন করে দেবগণ মর্ত্যে অবতীর্ণ হয়ে সমাজে "ধর্ম" সুরক্ষিত করেছেন এবং মানুষকে "মোক্ষ" পথে চালিত করেছেন। এই প্রকারের অবতীর্ণ রূপ "অবতার" নামে পরিচিত। হিন্দুধর্মে বিষ্ণুর অবতারগণ বিশেষ গুরুত্বের দাবি রাখে। রামায়ণের নায়ক রাম ও মহাভারতের কেন্দ্রীয় চরিত্র কৃষ্ণ বিষ্ণুরই অবতার রূপে চিত্রিত।

সঠিক অনুচ্ছেদ শিরোনাম কোনটি?
titleA. সামাজিক প্রতিষ্ঠান
titleB. দেবতা ও অবতারগণ
titleC. ধর্মগ্রন্থ
titleD. বৈচিত্র্য এবং ঐক্য
উত্তর: titleB